सड़कें, कैमरे, गोद लिए गांवों के कार्यों की स्टेटस रिपोर्ट गैरहाजिर अफसरों से होगा जवाब तलब
दिशासमिति की तीसरी बैठक में शहर से लेकर गांव तक विकास कार्यों में हो रही हीलाहवाली पर दोनों ही सांसद अफसरों से जवाब मांगेंगे। बैठक के एजेंडे पर गौर करें तो शहर में सीसीटीवी कैमरे लगाने का कार्य, पिछली बैठक में अधिकारियों को विकास कार्य कराने को गांव गोद लेने पर स्टेटस बैठक में गैर हाजिर रहे अधिकारियों से जवाब तलब, नगर निगम द्वारा बनवाई जाने वाली सड़कों शहर की बिगड़ती हालत, राष्ट्रीय राजमार्ग विकास प्राधिकरण की कार्यशैली पर मुख्य रूप से सांसद अफसरों से जवाब तलब करेंगे। सूत्रों की मानें तो इन कार्यों में कोई लापरवाही दिखी तो पदाधिकारी सख्त रुख अख्तियार करेंगे। गौरतलब है कि गुरुवार को लघु सचिवालय में सुबह 10 बजे दिशा समिति की बैठक आयोजित होगी। इसमें सांसद दुष्यंत चौटाला और राज्यसभा सदस्य डाॅ. सुभाष चंद्रा नेतृत्व करेंगे।
लापरवाही मिली तो नियमानुसार एक्शन होगा : दुष्यंत
^दिशासमिति की बैठक में स्कीमों का रिव्यू किया जाएगा। अधिकारियों ने कितने गांव गोद लिए, क्या कार्य किया इस पर जवाब भी लिया जाएगा। अगर कोई लापरवाही नजर आती है तो नियमानुसार कार्रवाई भी की जाएगी। दुष्यंतचौटाला, सांसद, हिसार।
मोबाइल की रोशनी में हो बैठक, प्रशासन ने चैक कराईं व्यवस्थाएं
दिशासमिति की पिछली बैठक जीजेयू के चौधरी रणवीर सिंह ऑडिटोरियम में हुई। इस दौरान तीन बार बिजली कट लगा। अधिकारियों को मोबाइल की टॉर्च जलाकर राेशनी कर बैठक करनी पड़ी थी। इस बार पहले से ही प्रशासन ने लघु सचिवालय में बने ऑडिटोरियम में बिजली, स्पीकर, प्रोजेक्टर आदि साधनों का बुधवार दोपहर को ही प्री-टेस्ट ले लिया। ताकि बैठक में व्यवधान आए।
सांसद दुष्यंत चौटाला ने दिशा समिति की दूसरी बैठक में राष्ट्रीय राजमार्ग विकास प्राधिकरण के अधिकारियों की कार्यशैली पर सवाल उठाया था ऐसे में सांसद ने मामले की जांच करने के निर्देश दिए थे। अधिकारी बैठक में समिति पदाधिकारियों के समक्ष इस बाबत रिपोर्ट प्रस्तुत करेंगे। सांसद दुष्यंत ने एनएचएआई के मैनेजर के सामने ही बताया था कि प्राधिकरण ने जुगलान गांव को दरकिनार कर वहीं समीप के एक प्राइवेट कॉलेज के पास से राजमार्ग के लिए रास्ता निकाल दी है। आखिर गांव को छोड़कर किन नियमों के तहत एक प्राइवेट कॉलेज को अधिकारियों ने यह छूट दी। सांसद ने इस मामले में भ्रष्टाचार की बू आने की बात कही थी। ऐसे में अधिकारियों से जवाब लिया जाएगा। गत अक्टूबर माह में हाईवे पर लावारिस पशुओं के घूमने और इस समस्या से दुर्घटनाएं होने की समस्या को प्रमुखता से उठाया गया था, इस पर राष्ट्रीय राजमार्ग के अधिकारियों को भी समस्या दूर कराने के निर्देश दिए थे, ऐसे में इस पर अधिकारियों से जवाब तलब किया जाएगा।
{स्मार्ट विलेज बनाने को लेकर प्रगति।
{केरल की तर्ज पर फाइन लगाने।
{एससी एसटी वर्ग के क्षेत्रों में शौचालय की व्यवस्था।
{साइन बोर्ड पर गांव के गलत नाम सुधारने।
{नलवा में विद्युत व्यवस्था सुधारने के निर्देश।
{स्वास्थ्य विभाग को गांवों में चेकअप कैंप लगाने, लिंगानुपात पर विशेष ध्यान देने के निर्देश।
{शिक्षा विभाग स्कूलों में लाइब्रेरी, लाइब्रेरी पर ध्यान।
{स्कूलों की स्थिति, गांव में मिनी स्टेडियम पर रिपोर्ट।
{सिंचाई विभाग से गांवों में पानी की उपलब्धता, सीवर, पीने की पाइप लाइनों में भी समस्या पर स्टेटस।
{ हिसार से चंड़ीगढ़ को चले वाली वॉल्वो बस के संचालन पर स्टेटस रिपोर्ट।
{ सांसद के गोद लिए गांवों में विकास कार्यों की रूपरेखा पर स्टेटस रिपोर्ट ली जाएगी।
अधिकारियों के सामंजस्य से क्या पड़ा असर
विकासकार्यों में देरी को लेकर समिति अध्यक्ष ने अधिकारियों को आपसी सामंजस्य बनाने के निर्देश दिए थे। अब बैठक में योजनाओं की समीक्षा होगी और अधिकारियों के सामंजस्य में कमी दिखी तो पदाधिकारी कड़ा रुख अख्तियार कर सकते हैं। दिशा समिति की बैठक के एजेंडे में इस मुद्दे पर भी अमल किया जाएगा।
डेढ़ साल से नहीं बन सका ड्रेन पुल
दिशासमिति की बैठक में पदाधिकारियों द्वारा सिंचाई विभाग के अधिकारियों से जवाब तलब किया जाएगा। दरअसल, इरीगेशन विभाग को डेढ़ वर्ष पहले ड्रेन पुल बनाने के लिए 14.85 लाख रुपये 25 अगस्त 2015 को मिले, लेकिन विभाग ने अभी तक ड्रेन के कार्य को पूरा नहीं किया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva